Starbucks ประเทศไทย กางแผนเปิดสาขาเพิ่ม 30 สาขา/ปี ตั้งเป้าภายในปี 2030 จะมีสาขาทั่วไทยกี่แห่ง
Starbucks กับแผนให้บริการ 800 สาขาในปี 2030
เนตรนภา ศรีสมัย กรรมการผู้จัดการ Starbucks ประเทศไทย เล่าให้ฟังว่า ทางร้านมีแผนเปิดสาขาเพิ่มทุกปีเฉลี่ยปีละ 30 สาขา ในพื้นที่ต่าง ๆ ของประเทศไทย ผ่าน 3 โมเดลหลักคือ หน้าร้านปกติ, หน้าร้านแบบ Reserve และหน้าร้านที่มีบริการ Drive-Thru เพื่อทำให้ปี 2030 มีหน้าร้าน Starbucks ให้บริการในไทยทั้งหมด 800 สาขา

“ผ่านมา 25 ปี ตอนนี้เรามีสาขา Starbucks ทั้งหมด 465 สาขา มีพนักงานกว่า 4,300 คน และให้บริการลูกค้ามากกว่า 8 แสนคน/สัปดาห์ ทั้งในศูนย์การค้า, สถาบันการศึกษา, อาคารสำนักงาน และสถานที่อื่น ๆ ซึ่งประเทศไทยถือเป็นพื้นที่สำคัญของ Starbucks ในภูมิภาคนี้ แต่ไม่สามารถระบุงบลงทุนขยายสาขาได้”

ส่วนการมี Coffee Concepts Thailand ที่ร่วมทุนระหว่าง Maxim’s Caterers ผู้รับสิทธิ์ดูแล Starbucks ใน กัมพูชา สิงคโปร์ เวียดนาม ฮ่องกง และมาเก๊า มีสาขากว่า 400 แห่ง กับ F&N Retail Connection Co. ในเครือ Thai Beverage เข้ามาดูแลธุรกิจ Starbucks ในไทย ทางร้านไม่ระบุถึงการเปลี่ยนแปลงในการดำเนินธุรกิจ

Starbucks
เนตรนภา ศรีสมัย กรรมการผู้จัดการ Starbucks ประเทศไทย
เดินหน้าดิจิทัลเพิ่มช่องทางรายได้ใหม่
นอกจากแผนขยายสาขา Starbucks ประเทศไทย ยังเตรียมเดินหน้าสร้างรายได้ผ่านช่องทางดิจิทัลเพิ่มเติม ไล่ตั้งแต่การเปิดให้บริการสั่งเครื่องดื่ม และเมนูต่าง ๆ ผ่านแอปพลิเคชัน และร่วมมือกับแพลตฟอร์มเดลิเวอรีต่าง ๆ ยังมีการนำสินค้าอื่น ๆ เช่น แก้ว และกระติก ไปจำหน่ายในแพลตฟอร์มอีคอมเมิร์ซชั้นนำเช่นกัน

“การระบาดของโรคโควิด-19 ทำให้บางเรื่องถูกพัฒนาเร็วมาก ดิจิทัลคือหนึ่งในนั้น ซึ่ง Starbucks ประเทศไทย เห็นแล้วว่าช่องทางนี้มีประสิทธิภาพ และสามารถขับเคลื่อนธุรกิจของร้านได้อีกทางหนึ่ง ล้อไปกับตลาดร้านกาแฟที่กำลังเติบโตในประเทศไทย ผ่านผู้เล่นในตลาดที่มีมากกว่าเดิม”

ทั้งนี้ปัญหาเมล็ดกาแฟมีราคาปรับตัวสูงขึ้น โดยวันที่ 2 ม.ค. 2020 สัญญาซื้อขายล่วงหน้ากาแฟ เกรด C US มีราคา 129.40 ดอลลาร์สหรัฐ และเคยพุ่งไปสูงสุดกว่า 235 ดอลลาร์ ก่อนต้นเดือน ก.ค. 2023 จะขยับลงมาราว 158 ดอลลาร์ ทาง Starbucks มีการปรับตัวเพื่อควบคุมต้นทุน แต่ไม่สามารถเปิดเผยรายละเอียดได้

ยกระดับการทำตลาดควบคู่ความยั่งยืน
ล่าสุด Starbucks ประเทศไทย ทำแคมเปญครบรอบการให้บริการในไทยครบ 25 ปี ด้วยการเปิดร้านกาแฟเพื่อชุมชนแห่งที่ 2 ที่ ผ่านการปรับปรุงร้าน Starbucks Reserve เจ้าพระยา รีเวอร์ฟร้อนท์ ไอคอนสยาม จากเดิมที่มีเพียง 1 ร้านที่สาขาหลังสวน

ร้านดังกล่าวเป็นสาขา Starbucks ที่ใหญ่ที่สุดในประเทศไทย และแบ่งปันรายได้ 10 บาท จากการจำหน่ายกาแฟทุกแก้วให้แก่ 2 องค์กรที่ไม่แสวงหาผลกำไร ซึ่งได้แก่ มูลนิธิพัฒนาชาวเขาแบบผสมผสาน และมูลนิธิสโกลารส์ ออฟ ซัสทีแนนซ์ และภายในปี 2030 จะมีร้านกาแฟเพื่อชุมชนในประเทศไทยทั้งหมด 8 แห่ง

ร้านกาแฟเพื่อชุมชนแห่งใหม่นี้ ยังสอดคล้องกับพันธกิจของ Starbucks ที่จะเปิดร้านกาแฟเพื่อชุมชนให้ได้ทั้งหมด 1,000 แห่งทั่วโลกภายในปี 2030 รวมถึง Starbucks ยังมีแผนเปิดร้านกาแฟสีเขียวในประเทศไทยเพิ่มเติมจากปัจจุบันมีทั้งหมด 3 แห่ง โดยร้านดังกล่าวจะมีการลดการปล่อยก๊าซคาร์บอน ลดการใช้น้ำ และของเสียลง 50%
Starbucks กับแผนให้บริการ 800 สาขาในปี 2030
เนตรนภา ศรีสมัย กรรมการผู้จัดการ Starbucks ประเทศไทย เล่าให้ฟังว่า ทางร้านมีแผนเปิดสาขาเพิ่มทุกปีเฉลี่ยปีละ 30 สาขา ในพื้นที่ต่าง ๆ ของประเทศไทย ผ่าน 3 โมเดลหลักคือ หน้าร้านปกติ, หน้าร้านแบบ Reserve และหน้าร้านที่มีบริการ Drive-Thru เพื่อทำให้ปี 2030 มีหน้าร้าน Starbucks ให้บริการในไทยทั้งหมด 800 สาขา

“ผ่านมา 25 ปี ตอนนี้เรามีสาขา Starbucks ทั้งหมด 465 สาขา มีพนักงานกว่า 4,300 คน และให้บริการลูกค้ามากกว่า 8 แสนคน/สัปดาห์ ทั้งในศูนย์การค้า, สถาบันการศึกษา, อาคารสำนักงาน และสถานที่อื่น ๆ ซึ่งประเทศไทยถือเป็นพื้นที่สำคัญของ Starbucks ในภูมิภาคนี้ แต่ไม่สามารถระบุงบลงทุนขยายสาขาได้”

ส่วนการมี Coffee Concepts Thailand ที่ร่วมทุนระหว่าง Maxim’s Caterers ผู้รับสิทธิ์ดูแล Starbucks ใน กัมพูชา สิงคโปร์ เวียดนาม ฮ่องกง และมาเก๊า มีสาขากว่า 400 แห่ง กับ F&N Retail Connection Co. ในเครือ Thai Beverage เข้ามาดูแลธุรกิจ Starbucks ในไทย ทางร้านไม่ระบุถึงการเปลี่ยนแปลงในการดำเนินธุรกิจ